Document ID: 31998R2387

KOMISSION ASETUS (EURATOM) N:o 2387/98,
annettu 3 päivänä marraskuuta 1998,
yhtenä sopimuspuolena toimivien Euroopan atomienergiayhteisön ja Euroopan yhteisön liittymisestä vuonna 1993 tehtyyn Kanadan, Ruotsin, Ukrainan ja Amerikan yhdysvaltojen sopimukseen Ukrainan tiede- ja teknologiakeskuksen perustamisesta
EUROOPAN YHTEISÖJEN KOMISSIO, joka
ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
joka ottaa huomioon neuvoston hyväksymisen,
sekä katsoo, että
yhtenä sopimuspuolena toimivien Euroopan atomienergiayhteisön ja Euroopan yhteisön liittyminen vuonna 1993 tehtyyn Kanadan, Ruotsin, Ukrainan ja Amerikan yhdysvaltojen sopimukseen Ukrainan tiede- ja teknologiakeskuksen perustamisesta olisi hyväksyttävä Euroopan atomienergiayhteisön puolesta,
ON ANTANUT TÄMÄN ASETUKSEN:
1 artikla
Euroopan atomienergiayhteisön puolesta hyväksytään yhtenä sopimuspuolena toimivien Euroopan atomienergiayhteisön ja Euroopan yhteisön liittyminen vuonna 1993 tehtyyn Kanadan, Ruotsin, Ukrainan ja Amerikan yhdysvaltojen sopimukseen Ukrainan tiede- ja teknologiakeskuksen perustamisesta, kuten sitä on muutettu heinäkuun 7 päivän protokollassa vuodelta 1997 (tämän jälkeen tähän viitataan sopimuksena), yhdessä 1 artiklaan liittyvän yhteisön julistuksen kanssa.
Sopimuksen ja julistuksen tekstit sekä liittymisasiakirja ovat tämän asetuksen liitteenä (1).
2 artikla
Neuvosto ja komissio nimeävät kumpikin yhden yhteisön edustajan hallintoneuvostoon sopimuksen IV artiklan C kohdan mukaisesti.
3 artikla
Ukrainan tiede- ja teknologiakeskuksella on oikeushenkilön asema ja sillä on yhteisössä sovellettavien lakien ja asetusten mukainen laajin oikeushenkilöiden oikeustoimikelpoisuus, ja se voi erityisesti tehdä sopimuksia, hankkia tai luovuttaa irtainta ja kiinteää omaisuutta sekä olla kantajana ja vastaajana oikeudenkäyntimenettelyissä.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä marraskuuta 1998.

Labels: 7
18
15
5